ai4bharat/Pralekha huggingface dataset:
جل شکتی وزارت
زیر زمین پانی کی سطح میں کمی
جل شکتی کے وزیر مملکت جناب پرہلادسنگھ پٹیل نے آج لوک سبھا میں ایک سوال کے جواب میں بتایاکہ اگست 2019سے حکومت ہندریاستوں کے ساتھ مل کر جل جیون مشن  کا نفاذ کررہی ہے تاکہ 2024 تک ملک کے ہر دیہی گھرانے تک پینے کے قابل نل کے پانی کی فراہمی ہوسکے۔
پانی کے ذرائع ، جس میں زمینی پانی  ، قدیم اور روایتی سطحی پانی  اور چھوٹے ٹینکوں میں جمع بارش کا پانی، پینے کے پانی کی فراہمی کی اسکیموں کے ذرائع کے طور پر استعمال کیا جارہا ہے۔پینے کا پانی ریاست کا موضوع ہونے کے سبب ریاستیں ، پینےکے پانی کی فراہمی کی اسکیموں کی منصوبہ بندی ، ڈیزائن ، منظوری اور اس کے نفاذ کا کام انجام دیتی ہیں ۔ حکومت ہند تکنیکی اور مالی مدد فراہم کرکے ریاستوں کی کوششوں کی تکمیل کرتی ہے۔ جیسا کہ اسکیموں کے لئے پانی کی ذرائع سمیت دیہی پانی کی فراہمی کے پروجیکٹوں کی انفرادی منظوری / اسکیموں کی اس طرح کی تفصیلات کو حکومت ہند کی سطح پر برقرار نہیں رکھا جاتا ہے۔
جے جے ایم کے تحت پینے کے پانی کے ذرائع کے فروغ /استحکام اور اس میں اضافے کے بندوبست کئے گئے ہیں اور گاؤوں میں پینے کے پانی کی فراہمی کے بنیادی ڈھانچے کی تخَلیق کے علاوہ بڑے پیمانے پر پانی کی منتقلی ،صاف صفائی اور پانی کی کمی کا شکار خطہ میں تقسیم نظام کے لئے بنیادی ڈھانچہ ، اور زیر زمین پانی کے قابل اعتماد ذرائع کے بغیر صحرائی علاقوںمیں پانی کی فراہمی کے بندوبست پر کام کیا جارہا ہے۔
اس کے علاوہ گاؤں کی سطح پردیگر اسکیموں کی مدد سے مقامی اور قدیم پینے کے پانی کے ذرائع میں اضافہ اور استحکام کے لئے بندوبست کئے گئے ہیں اور جے جے ایم کے تحت ایم جی نریگا ، دیہی علاقائی ادارے کے لئے پندرہویں مالیاتی کمیشن گرانٹس  ، مربوط واٹر شیڈ بندوبست پروگرام ، ریاستی اسکیمیں ، ضلعی معدنی ترقیاتی فنڈ، سی ایس آر فنڈس ، کمیونٹی تعاون وغیرہ کا بھی تصورکیا گیا ہے۔پانی ریاست کا موضوع ہونے کی وجہ سے متعلقہ ریاستی حکومتوں کے ذریعہ پانی کی وسائل میں اضافہ ،تحفظ اور موثر بندوبست کے لئے بنیادی طورپر اقدامات شروع کئے گئے ہیں۔ریاستوں کی کوششوں کی تکمیل کے لئے مرکزی حکومت نے ملک میں دیر پا زیر زمین پانی کے بندوبست کے لئے مختلف اقدامات کئے ہیں، جس کی تفصیلات یہاں دستیاب ہیں۔
http://jalshakti-dowr.gov.in/sites/default/files/Steps_to_control_water_depletion_Feb2021.pdf
وزارت دفاع
ائیر مارشل راجیش کمار آنند وی ایس ایم نے ائیر آفیسر انچارج ایڈمنسٹریشن  کا عہدہ سنبھالا
ایئر مارشل راجیش کمار آنند، وششٹ سیوا میڈل نے 01 جون 2023 کو ایئر آفیسر انچارج ایڈمنسٹریشن  کا عہدہ سنبھالا۔ نیشنل ڈیفنس اکیڈمی کے سابق طالب علم، ایئر مارشل کو بھارتی فضائیہ کی ایڈمنسٹریٹو برانچ میں بطور ایئر ٹریفک کنٹرولر 13 جون 1987 کوشامل کیا گیاتھا۔ انہوں نے سنگاپور ہوا بازی اکیڈمی سے کالج آف ایئر وارفیئر اور ایریا کنٹرول کورس سے ہائر ایئر کمانڈ کورس کیاہے۔
36 سال پر محیط کیرئیر میں ائیر مارشل نے مختلف فیلڈ اورا سٹاف کے عہدے سنبھالے ہیں۔ اپنی موجودہ تقرری سے پہلے، وہ ایئر ہیڈ کوارٹر، نئی دہلی میں ڈائریکٹر جنرل  تھے۔
ان کی ممتاز خدمات کے لئے، انہیں جنوری 2022 میں صدر جمہوریہ ہند نے وششٹ سیوا میڈل سے نوازا تھا۔
کامرس اور صنعت کی وزارتہ
پیٹرولیم سروس اسٹیشنوں کے لئے پیپر لیس لائسنسنگ کا آغاز
70ہزار سے زیادہ پیٹرولیم پمپ مالکان کو فائدہ ہوگا، پیٹرولیم پمپ مالکان کے لئے کاروبار کرنا آسان بنے گا
نئی دہلی ، 20؍جنوری2020:صنعت و تجارت کی وزارت کےصنعتوں اور داخلی تجارت کے فروغ سے متعلق محکمے نے پیٹرولیم اینڈ ایکسپلوسیو سیفٹی آرگنائزیشن کے توسط سے پیٹرولیم سروس اسٹیشنوں کے لئے پیٹرولیم ضوابط 2002ء کے تحت پیپر لیس لائسنسنگ عمل کا آغاز کیا ہے۔
پیٹرولیم ضوابط کے تحت پیٹرولیم کے نقل و حمل کے لئے روڈ ٹینکروں کے لئےپیپر لیس درخواست گزاری اور لائسنس دینے کے عمل کا آغاز 7 جنوری 2020ء کو کیا گیا تھا۔پیپر لیس پروسیس کے آغاز کے بعد سے 300 سے زیادہ لائسنس جاری کئے جا چکے ہیں۔
پیٹرولیم ضوابط 2002 کے تحت پیٹرولیم سروس اسٹیشنوں اور پیٹرولیم کے نقل و حمل سے وابستہ روڈ ٹینکروں کے لئے لائسنسوں کی تعداد ، جاری کئے گئے کل لائسنسوں کے 85 فیصد سے زیادہ ہے۔
پیٹرولیم ضوابط 2002ء کے تحت کئے گئے اس اقدام سے 70 ہزار سے زیادہ پیٹرولیم پمپ مالکان اور تیل مارکیٹنگ کمپنیوں کو براہ راست فائدہ ہوگا۔اس اقدام کا ایک دوسرا فائدہ یہ ہوگا کہ لائسنس کی صداقت کی جانچ پی ای ایس او کی ویب سائٹ https://peso.gov.in/index.aspx پرکی جاسکے گی۔خودکاری کے اس عمل سے پیٹرولیم اور گیس کی صنعتوں کو بڑا فائدہ ہوگا۔
یہ پہل وزیر اعظم نریندر مودی کے ڈیجیٹل انڈیا اور کاروبار کو آسان بنانے کے تصور کے مطابق ہے، تاکہ پیپر لیس اور گرین انڈیا آسان تر میکنزم دستیاب کرائے۔اس سے پیٹرولیم روڈ ٹینکر مالکان کی زندگی اور کاروبار آسان بنے گا۔اس عمل کے تحت آن لائن درخواستیں دی جاسکیں گی،آن لائن فیس کی ادائیگی ہوگی، جو براہ راست متعلقہ افسرکی آئی ڈی جائے گی اور اس میں کوئی مینوئل عمل نہیں ہوگا۔کسی طرح کی گڑبڑی یا لائسنس دینے یا منظوری کے معاملے میں درخواست کی پروسیسنگ کے ہر مرحلے پر عرضی گزاروں کو ایس ایم ایس اور ای میل کے ذریعے واقف کرایا جاتا رہے گا۔ان تفصیلات کی عکاسی عرضی گزار کے پروفائل میں بھی ہوگی۔پورے عمل میں کسی پرنٹنگ اور لائسنس کو فیزیکل ڈسپیچ کرنے کی ضرورت نہیں ہوگی۔لائسنس الیکٹرونک طریقے پر ارسال کیاجائے گا۔
خلا ء کا محکمہ
چندریان کے ذریعہ مطالعہ
نئی دہلی 05 دسمبر۔ شمال مشرقی خطے کی ترقی کے مرکزی وزیر مملکت  ، وزیر اعظم کے دفتر ،عملے ،عوامی شکایات اور پنشن ، ایٹمی توانائی اور خَلا کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں اطلاع دی کہ سورج کی تیز روشنی ہونے پر انفراریڈ پیمائش کی جاتی ہے اور شمسی سرگرمی کے مرحلوں کے دوران ایکسرے پیمائش کی جارہی ہے۔
امیجنگ انفراریڈ اسپیکٹرومیٹر  کامقصد چاند کی سطح پر سورج کی روشنی کے انعکاس میں جذب ہونے کی خصوصیات کا استعمال کرتے ہوئے معدنیات کی موجودگی کی شناخت کرنا اور اس کا نقشہ تیار کرنا ہے ۔ آئی آئی آر ایس کے اضافی آپریشنل بینڈ سے سورج کی روشنی سے روشن چاند کی سطح پر پانی – برف کی واضح طورپر شناخت کرنے اور نقشہ بنانے کا کام بھی کیا جارہا ہے ۔ انفراریڈ میں 5-3 مائیکرون کے اضافی بینڈ سے تھرمل بیک گراؤنڈ کو ہٹانے کی بہتر صلاحیت بھی حاصل ہوتی ہے جبکہ اس کے نہ ہونے کی صورت میں پانی کی موجودگی کا اندازہ لگانے میں غیر یقینی صورتحال کا سامنا کرنا پڑتا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔ رم
U-5580
(Visitor Counter : 77
نوجوانوں کے امور اور کھیل کود کی وزارت
نوجوانوں کے امور اور کھیل کود کے وزیرجناب انوراگ ٹھاکر نے ٹوکیو جانے والے ہندوستانی دستے کےلئے سرکاری طورپرحوصلہ افزائی کرنے والے نغمے کو ورچوؤل طریقے سے لانچ کیا
نوجوانوں کے امور اور کھیل کود کے وزیر جناب انوراگ ٹھاکر نے ٹوکیو جانے والے ہندوستانی دستے کےلئے سرکاری طورپر حوصلہ افزائی کرنے والے نغمے کوبدھ کے روز منعقد ایک ورچوؤل پروگرام میں لانچ کیا۔اس پروگرام میں نوجوانوں کے امور اور کھیل کود کے وزیر مملکت جناب نیسیتھ پرمانک،انڈین اولمپک کے صدر جناب نریندر بترا،آئی او اے کے سکریٹری جنرل جناب راجیو مہتا،ڈائریکٹر ،جنرل اسپورٹس اتھاریٹی آف انڈیا جناب سندیپ پردھان اور سی ای او ،ٹارگیٹ اولمپک پوڈیم اسکیم،کمانڈر راج گوپالن نے بھی شرکت کی۔ نغمہ جس کا عنوان’ہندوستانی وے ‘ ہے ،نوجوان پوپ گلوکارہ انننیا برلا نے پیش کیا ہے اور مشہور ہندوستانی موسیقار اے آر رحمان نے اس کی موسیقی بنائی ہے۔
جناب انوراگ ٹھاکر نے فن کاروں کو اس مشکل وقت میں ایک ساتھ آنے اور پورے جوش و خروش کے ساتھ اس پروجیکٹ کو پورا کرنے کےلئے مبارکباد پیش کی۔جناب ٹھاکر نے کہا کہ ’’میں اے آر رحمان اور اننیا برلا کا اس پہل کے لئے شکریہ ادا کرتا ہوں۔انہوں نے یہ نغمہ بے حد جوش سے بنایا اور کووڈ-19کے دوران اسے عملی جامہ پہنانے میں اور زیادہ ہمدردی کی ضرورت تھی،اور وہ بھی جب ان کےلئے تعاون کرنا آسان نہیں تھا۔آپ نے اس نغمہ کو ٹیم انڈیا کےلئے لانے میں اور ہندوستان کی حوصلہ افزائی کرنے میں پوری دلچسپی اور محنت لگائی ہے۔میری سبھی سے درخواست ہے کہ اس نغمے کو زیادہ سے زیادہ شیئر کریں‘‘۔
جناب نیسیتھ پرمانک نے بتایا کہ یہ گانا وزیر اعظم جناب نریندر مودی کے ٹوکیو جانے والے ایتھلیٹوں کے لئے ہر ممکن طریقے سے حوصلہ افزائی کرنے والی آواز کو تیز کرنے کا ایک اور حوصلہ افزا قدم ہے۔جناب پرمانک نے کہا’’معزز وزیراعظم جناب نریندر مودی نے ہمارے ٹوکیو جانے والے ایتھلیٹس کےلئے چیئر انڈیا کیمپین کا آغاز کیا ہے۔ملک ان کی حمایت اور یکجہتی کےلئے پورے دل سے آگے آیا ہے۔ میں جناب اے آر رحمان اور یوتھ آئکن اننیا برلا کا شکریہ ادا کرتا ہوں کہ انہوں نے اس حیرت انگیز پروڈکشن کےلئے ساتھ آکر کام کیا۔‘‘
نوجوانوں کے امور اور کھیل کود کی وزارت
اترپردیش اور تمل ناڈو کے کبڈی کھلاڑیوں کے درمیان میچ کے ساتھ ہی بنارس ہندو یونیورسٹی کیمپس میں کاشی تمل سنگمم کا اسپورٹ فیسٹول اختتام پذیر ہوجائے گا
اترپردیش اور تمل ناڈو کے درمیان کبڈی میچ کے ساتھ ہی جمعرات کو اترپردیش کے بنارس ہندو یونیورسٹی کیمپس میں کاشی تمل سنگمم کا اسپورٹ فیسٹول اختتام پذیر ہوجائے گا۔
پرو کبڈی لیگ کے کھلاڑی میچ میں حصہ لیں گے جسے شام ساڑے چار بجے سے دور درشن کے ذریعہ ٹیلی کاسٹ بھی کیا جائے گا۔
کل جو پرو کبڈی کھلاڑی اپنی صلاحیتوں کا مظاہرہ کریں گے ان میں اترپردیش کے کھلاڑیوں میں ابھشیک سنگھ –تیلگو ٹائیٹنس، ہریندر کمار – یو ممبا،وجے –تیلگو ٹائٹنس ۔
تمل ناڈو کے کھلاڑیوں میں چندرن رنجیت –گجراجائنٹس ، ساجن چندر شیکھر- پٹنہ پائریٹس۔
ہندوستان کی کھیلوں کی اتھارٹی ایس اے آئی نے 8 دسمبر سے بنارس ہندو یونیورسٹی کیمپس میں اس 8 روزہ ’’اسپورٹس سمٹ‘‘ کا اہتمام کیا تھا ۔ اترپردیش اور تمل ناڈو کی مردوں اور خواتین کھلاڑیوں نے بنارس ہندو یونیورسٹی میں کھیلوں کے 9 مختلف مقابلوں میں حصہ لیا ۔
وزیراعظم کا دفتر
وزیر اعظم نے آیوشمان بھارت اسکیم کے بارے میں ایک شہری کا ردعمل شیئر کیا
وزیر اعظم جناب نریندر مودی نے آیوشمان بھارت اسکیم کے بارے میں ایک شہری کے ردعمل کو شیئر کیا ہے جس میں تمام ہندوستانی شہریوں کے لیے 5 لاکھ روپے کے ہیلتھ انشورنس کور کا ذکر کیا گیا ہے۔ وزیر اعظم نے کہا کہ اس اسکیم کے فائدے پورے ہندوستان میں حاصل کئے جاسکتے ہیں۔
ایک شہری کے ٹویٹ کا حوالہ دیتے ہوئے، وزیر اعظم نے ٹویٹ کیا؛
’’ بالکل صحیح کہا ہے، اتنی ہی اہم یہ حقیقت ہے کہ کوئی بھی پورے ہندوستان میں اس اسکیم کا فائدہ حاصل کر سکتا ہے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-11109
(
پی ایم ای اے سی
ای اے سی – پی ایم ریاستوں اور اضلاع کے لیے سوشل پروگریس انڈیکس  جاری کرے گا
نئی دلی،15 دسمبر، 2022/ وزیر اعظم کی اقتصادی مشاورتی کونسل  20 دسمبر 2022 کو بھارت کی ریاستوں اور اضلاع کے لیے سوشل پروگریس انڈیکس  جاری کرے گی۔ اس حوالے سے رپورٹ ڈاکٹر امیت کوپر کی سربراہی میں انسٹی ٹیوٹ فار کمپیٹیونیس اور مائیکل گرین کی سربراہی میں سوشل پروگریس امپیریٹو نے تیار کی تھی اور اقتصادی مشاورتی کونسل کی طرف سے ملک کے وزیر اعظم کو بھیجی گئی تھی۔
سوشل پروگریس انڈیکس  ایک جامع ٹول ہے جو کسی ملک کی مجموعی طور پر قومی اور ذیلی قومی سطحوں پر کی گئی سماجی ترقی کی پیمائش کے لیے ڈیزائن کیا گیا ہے۔ اس بات کو تسلیم کرتے ہوئے کہ شہریوں کی سماجی ترقی طویل مدت میں اقتصادی ترقی کو برقرار رکھنے کے لیے اہم ہے، انڈیکس اقتصادی ترقی اور ترقی کی پیمائش کے روایتی ذرائع کی تکمیل کرتا ہے۔ بہتر پیمائشی ماڈلز کی فوری ضرورت کو ذہن میں رکھتے ہوئے جو معاشرے کی ضروریات کو بہتر طور پر سمجھتے ہیں، اسی وقت فیصلہ سازوں کو ضروری علم اور آلات سے آراستہ کرتے ہوئے، ٹیم نے رپورٹ کے لیے سماجی پیش رفت کے مناسب اشارے اور اقدامات کی نشاندہی کرنے کا آغاز کیا جس سے وسیع تحقیق کا مرحلہ شروع ہوا۔
ایس پی آئی سماجی ترقی کی تین جہتوں پر ریاستوں اور اضلاع کی کارکردگی کا جائزہ لیتا ہے: 1. بنیادی انسانی ضروریات، 2. بہتر معیار زندگی کی بنیادیں، اور 3. مواقع۔ ہر جہت کے چار اجزاء ہوتے ہیں۔
- بنیادی انسانی ضروریات کا طول وعرض ریاستوں اور اضلاع کی کارکردگی کو غذائیت اور بنیادی طبی دیکھ بھال، پانی اور صفائی، ذاتی حفاظت اور پناہ گاہ کے لحاظ سے جانچتا ہے۔
- بنیادی انسانی ضرورتوں کے پہلوؤں کے تحت ریاستوں اور ضلعوں کی کارکردگی کا جائزہ غذائیت اور بنیادی طبی دیکھ بھال، پانی اور صفائی ، ذاتی حفاظت اور پناہ کے معنوں میں لیا جاتا ہے۔
- خوشحالی کی بنیادوں کے پہلو کے تحت ملک میں کی گئی ترقی ،بنیادی معلومات تک رسائی ، اطلاع اور مواصلات تک رسائی، صحت اور خوشحالی نیز ماحولیاتی کوالٹی کی معلومات تک رسائی کے ضمن میں تخمینہ لگایا جاتا ہے۔موقعے کے پہلو کے تحت ذاتی حقوق کے پہلوؤں ، ذاتی آزادی اور پسند ، سب کی شمولیت اور جدید ترین تعلیم تک رسائی پر توجہ دی جاتی ہے۔
یہ رپورٹ خواتین اور بچوں کی ترقی کی وزیر محترمہ اسمرتی ایرانی اور ای اے سی-پی ایم کے چیئرمین ڈاکٹر بیبک دیبرائے جاری کریں گی۔ اس تقریب میں مقررین مائیکل گرین، سی ای او، سوشل پروگریس امپریٹیوز اور ڈاکٹر امیت کپور، اعزازی صدر، انسٹی ٹیوٹ برائے مسابقت اور لیکچرر، سٹینفورڈ یونیورسٹی شامل ہوں گے۔ یہ دونوں اس رپورٹ کے مصنف ہیں۔
رپورٹ، ریاست اور ضلع وار درجہ بندی اور اسکور کارڈز کے ساتھ، ملک میں تمام سطحوں پر ہونے والی سماجی پیش رفت کا ایک منظم اکاؤنٹ فراہم کرنا ہے۔ رپورٹ میں انڈیکس میں اچھی کارکردگی دکھانے والے اضلاع کی کامیابیوں اور سماجی ترقی کو حاصل کرنے میں ریاستوں کے کردار پر بھی روشنی ڈالی گئی ہے۔ رپورٹ کا ایک خاص حصہ بھارت کے خواہش مند اضلاع کا تجزیہ کرتا ہے، جس کے نتیجے میں حقیقی سطح پر سماجی ترقی کی جامع تفہیم حاصل ہوتی ہے۔ یہ رپورٹ آنے والے برسوں میں پائیدار سماجی و اقتصادی ترقی کے حصول کے مقصد سے پالیسی سازوں کے لیے ایک اہم معاون اور آلۂ کار کے طور پر کام کرے گی۔
ریلیز پروگرام 20 دسمبر 2022 کو صبح 11:00 بجے سے دوپہر 1:00 بجے تک نیشنل نہرو میموریل میوزیم، ، تین مورتی ہاؤس، نئی دہلی میں ہوگا۔ اس کے بعد دوپہر کے کھانے کا بھی انتظام ہے۔ نامہ نگار اس پروگرام میں شرکت کر سکیں گے۔
۔۔۔
ش ح ۔ اس ۔ ت ح
U – 13878
(Visitor Counter : 63
کوئلے کی وزارت
این سی ایل کووڈ-19 کے خلاف سبھی ملازمین کی ٹیکہ کاری کرنے والا پہلا عوامی زمرے کا ادارہ  بنا
نئی دہلی، 24/اگست 2021 ۔ کول انڈیا لمیٹڈ کی معاون کمپنی ناردرن کول فیلڈس لمیٹڈ  ملک میں اپنے سبھی ملازمین اور ان کے اہل خانہ کو کووڈ-19 کے خلاف ٹیکہ لگانے والا پہلا عوامی زمرے کا ادارہ  بن گیا ہے۔ کمپنی میں تقریباً 50 ہزار ملازمین ہیں، جن میں 13 ہزار سے زیادہ ہمہ وقتی ملازمین، 16 ہزار کانٹریکٹ  ملازمین اور ان کے کنبے کے 20 ہزار اراکین ہیں، جو کمپنی کے آس پاس رہتے ہیں۔
این سی ایل کے سی ایم ڈی جناب پربھارت کمار سنہا نے کہا کہ کووڈ-19 کے غیرمعمولی بحران کے دوران ہمارے کول واریئرس نے 24x7 کام کیا اور ملک کے لئے بغیر کسی رکاوٹ کے کوئلے کی سپلائی یقینی بنائی۔ وہ ہمارے لئے حقیقی سرمایہ ہیں اور ان کے اور ان کے کنبہ کے اراکین کی صحت و سلامتی کی فکر کرنا ہماری اہم ذمے داری ہے۔ ہم نے ان کی ٹیکہ کاری میں کوئی کسر نہیں چھوڑی ہے۔
کمپنی نے کووڈ ٹیکہ کاری مہم کا آغاز مقامی انتظامیہ کے مکمل تعاون کے ساتھ کیا اور بعد میں اپنے وسائل بھی جٹائے، جس سے کمپنی کے سبھی ورک فورس اور ان کے اہل خانہ کی ٹیکہ کاری کی جاسکی۔ ہدف کے حصول کے لئے مختلف ہدف بند گروپوں کی نشان دہی کی گئی اور ڈور ٹو ڈور مہم کے ساتھ خصوصی مہم بھی چلائی گئی۔
جناب چارلس جسٹر، جنرل منیجر ، این سی ایل نے کہا کہ سبھی ملازمین اور ان کے اہل خانہ کو پہلی خوراک دی جاچکی ہے اور ہم نے انھیں دوسری خوراک دینے کی شروعات پہلے ہی کردی ہے۔ کمپنی کے ذریعے ویکسین کی 30 ہزار خوراک بھی خریدی گئی ہے، جس سے نہ صرف ہمیں پہلی خوراک دینے میں مدد ملی ہے، بلکہ اس سے دوسری خوراک دینے کی مہم کو بھی تقویت ملی ہے۔ بہت جلد ہم انھیں ٹیکے کی دوسری خوراک دینے کے بھی مکمل طور پر اہل ہوں گے۔
این سی ایل، بھارت سرکار کی سنگرولی میں واقع ایک منی رتن کمپنی ہے، جو 10 اعلیٰ میکینائزڈ اوپن کاسٹ کوئلہ کانوں کے ساتھ کام کررہی ہے اور ملک کی کل کوئلہ پیداوار میں 15 فیصد کا تعاون دیتی ہے۔ گزشتہ مالی سال کے دوران کمپنی نے 115 ملین ٹن سے زیادہ کوئلے کی پیداوار کی۔
مکانات اور شہری غریبی کے خاتمے کی وزارت
پردھان منتری آواس یوجنا ۔ اربن  کے تحت ایک ضمنی اسکیم سستے کرائے کے مکانات کے کمپلیکسز  سرکاری / پرائیویٹ اداروں کے ذریعہ نافذ کی جائے گی
نئی دہلی، 22 ستمبر 2020، مکانات اور شہری امور کے وزیر مملکت  جناب ہردیپ سنگھ پوری نے آج لوک سبھا میں ایک تحریری جواب میں بتایا کہ پردھان منتری آواس یوجنا ۔ اربن  کے تحت ایک ضمنی اسکیم سستے کرائے کے مکانات کے کمپلیکسز  سرکاری / پرائیویٹ اداروں کے ذریعہ موجودہ سرکاری فنڈ سے تعمیر ہونے والے خالی کمپلیکسز اے آر ایچ سی میں تبدیل کرکے یا ان اکی اپنی دستیابی خالی زمین پر اے آر ایچ سی کی تعمیر کرتے، اس کو چلاتے اور رکھ رکھاؤ کرتے ہوئے نافذ کی جائے گی۔
یہ اسکیم آتم نربھر بھارت کے وژن کے مطابق شہری مہاجروں / غریبوں کے لئے سستے کرائے کے مکانات کے ایک پائیدار ایکو سسٹم کی تشکیل کے لئے تیار کی گئی ہے۔ اس اسکیم کے تحت پبلک /پرائیویٹ پارٹنر شپ کو تحریک دینے کے مقصد سے حکومت ہند اور ریاست/ مرکز کے زیر انتظام خطے کی حکومتوں کے ذریعہ درج ذیل تراغیب / فائدے پہنچانے کی تجویز ہے :
- اے آر ایچ سی چلانے سے حاصل شدہ منافع یا فائدے پر انکم ٹیکس سے اسی طرح کی چھوٹ دی جائے گی جیسی کہ انکم ٹیکس ایکٹ 1961 کی دفعہ 80 ۔ آئی بی اے کے تحت سستے مکانات کے لئے دی جاتی ہے؛
- اے آر ایچ سی چلانے سے حاصل شدہ منافع یا فائدے پر جی ایس ٹی سے اسی طرح کی چھوٹ دی جائے گی جس طرح نوٹی فکیشن نمبر 12/ 2017۔ سینٹرل ٹیکس  بتاریخ 28 جون 2017 کے ذریعہ رہائشی مکانات کی کرائے کی خدمات پر دی جاتی ہے ؛
- پروجیکٹ کے لئے مالی بندوبست / قرض ہاؤسنگ فائننس کمپنیوں  اور کمرشیل بینکوں کےذریعہ پرایورریٹی سیکٹر لینڈنگ  کے ذریعہ سستے مکانات کے فنڈ  کے تحت رعایتی ونڈو کے ذریعہ سود کی کم شرح پر ؛
- ضرورت پڑنے پر خالی زمین پر مکانات کے لئے ’’استعمال کی اجازت‘‘ میں تبدیلی کا التزام؛
- پچاس فیصد اضافی فلور ایریاتناسب  / فلور اسپیس انڈیکس  بلا معاوضہ؛
- ڈیزائن/ ڈرائنگ اور دیگر قانونی ضابطوں 30 دن کے اندر سنگل ونڈو منطوری؛
- ادارے کے لئے بغیر کسی اضافی لاگت کے ضروری ٹرنک بنیادی ڈھانچے کے سہولتیں مثلاً سڑک ، سنیٹیشن خدمات، پانی ، سیوریج/ سیفٹیج، ڈرینیج، بجلی وغیرہ۔ پروجیکٹ سائٹ تک پہنچائی جائیں گی۔
- اے آر ایچ سیز چلانے کے لئے میونسپل خدمات مثلاً پانی کی سپلائی، بجلی، ہاؤس/ پروپرٹی ٹیکس، سیوریج/ سیفٹیج چارج وغیرہ رہائشی پروجیکٹوں کے برابر ہی لیا جائے گا۔
- اے آر ایچ سیز کے لئے کم قیمت والے تیز رفتار اور معیاری تعمیر میں معاون بلڈنگ میٹیریل کے ساتھ ساتھ اختراعی ، پائیدار ، گرین اور آفات کے مقابلے کی صلاحیت والی ٹیکنالوجی استعمال کرنے کے لئے مکانات اور شہری امور کی وزارت کے ذریعہ ٹیکنالوجی انوویشن گرانٹس  کی شکل میں اضافی گرانٹس۔ اسکیم کے رہنما خطوط کے مطابق سنگلز بیڈ روم کے لئے فی مکان 60000 روپے، ڈبل بیڈ روم کے لئے فی مکان ایک لاکھ روپے اور ڈورمیٹری بیڈ کے لئے 20000 روپے کی ٹی آئی جی دی جائے گی۔
اے آر ایچ سی کے استفادہ کنندگان میں معاشی طور پر کمزور طبقے / کم آمدنی والے گروپ  سے تعلق رکھنے والے شہری مہاجر / غریب شامل ہوں گے۔ ان میں مزدور، شہری غریب ، صنعتئ ورکر اور بازار / تجارتی ایسو سی ایشنوں ، تعلیمی / صحت اداروں، ہاسپٹیلیٹی سیکٹر میں کام کرنے والے مہاجر ، طویل مدتی سیاح/ وزیٹر، طلبا یا ایسے ہی زمرے کے دیگر افراد شامل ہیں۔
۔۔۔۔۔۔۔۔۔۔۔
م ن۔ ا گ۔ن ا۔
U-5737
(Visitor Counter : 76
وزارت ماہی پروری، مویشی پروری و ڈیری
گجرات كے نرمدا میں جناب پرشوتم روپالا نے جامع ترقی کے تحت مویشیوں کے لئے ‘اے-ہیلپ’ پروگرام اور ان كے بانجھ پن كے ازالے كے کیمپ کا آغاز کیا
یہ پروگرام خواتین کو بااختیار بنانے، مویشیوں کی پیداواری صلاحیت میں اضافے اور خطے کے سماجی و اقتصادی منظر نامے کو آگے بڑھانے کی طرف ایک اہم پیش رفت کی نشاندہی کرتا ہے: جناب روپالا
آزادی کے امرت مہوتسو کے زیراہتمام مویشی پروری اور ڈیری كے مركزی وزیر جناب پرشوتم روپالا نے آج گجرات میں بانجھ پن كے ازالے كے کیمپ کے ساتھ ’اے-ہیلپ’ سی ڈی ڈی(، محکمہِ مویشی پروری اور ڈیری اور ڈاکٹر این ایچ کیلا والا، وائس چانسلر، کامدھینو یونیورسٹی بھی اس موقع پر موجود تھے۔
مرکزی وزیر جناب پرشوتم روپالا نے خاص طور پر گجرات میں مویشیوں کے شعبے کی جامع ترقی میں مویشیوں اور خواتین کے اہم کردار پر روشنی ڈالی۔'اے-ہیلپ' پروگرام اور بانجھ پن كے زالے کا کیمپ خواتین کو بااختیار بنانے، مویشیوں کی پیداواری صلاحیت میں اضافے اور خطے کے سماجی و اقتصادی منظرنامے کو آگے بڑھانے کی طرف ایک اہم پیش رفت کا نشان بنا سکتا ہے۔
'اے-ہیلپ' پروگرام کا مقصد خواتین کو تربیت یافتہ ایجنٹوں کے طور پر شامل کرکے بااختیار بنانا ہے جو بیماریوں پر قابو پانے، راشٹریہ گوکل مشن کے تحت مصنوعی حمل، جانوروں کی ٹیگنگ اور مویشیوں کی بیمہ میں اہم کردار ادا کرتی ہیں۔ جناب روپالا نے اس بات پر زور دیا کہ یہ کوشش خواتین کی طاقت کے ایک مثالی طور پر مربوط كرنے كا کام کرتی ہے اور ہندوستان کے وزیر اعظم جناب نریندر مودی کے ویژن کے مطابق سماجی و اقتصادی ترقی کو فروغ دیتی ہے۔
ہمہ جہت ترقی کے تحت پاہودھن جاگرتی ابھیان آزادی اور ترقی کے جذبے کا جشن مناتے ہوئے جاری آزادی کے امرت مہوتسو کو خراج تحسین پیش کرتا ہے۔اس مہم کا بنیادی مقصد کاشتکاروں کو علم اور وسائل سے آراستہ کرنا ہے جو مویشیوں کی صحت، بیماریوں کے انتظام اور جانوروں کے بانجھ پن کے خدشات کے اہم معاملات کو حل کرتے ہیں۔
اس مقصد کو حاصل کرنے کے لیے ریاستی ویٹرنری یونیورسٹیاں، مویشی پروری كے ریاستی محکموں کے ساتھ قریبی تال میل میں مختلف اضلاع میں ورکشاپ، بیداری کیمپوں اور سیمیناروں کا نظم کریں گی۔ ان مصروفیات کا مقصد مویشیوں کی بیماریوں پر قابو پانا، مناسب غذائیت اور بروقت طبی مداخلتوں کے بارے میں اہم معلومات پھیلانا ہے۔ اہم بات یہ ہے کہ ان اضلاع کے خواہشمند طلباء عملی تربیتی سیشنز میں بھی حصہ لیں گے جس سے مویشیوں كے نظم کی سائنسی تکنیک پر ان کی گرفت بڑھے گی۔ ان کیمپوں میں کم از کم 250 کسانوں اور مالکان کو شامل کرنے کا ارادہ ہے اور انہیں ان کے مویشیوں کی تولیدی صحت اور مجموعی پیداواری صلاحیت کو بڑھانے کے لیے قابل عمل بصیرت فراہم کرنا ہے۔
انڈین امیونولوجیکل لمیٹڈ کے ماہرین کے ساتھ تعاون سے ضروری غذائی سپلیمنٹس، منرل مکسچر، کیڑے مار دوا اور ادویات کی فراہمی کو یقینی بنا کر اس اقدام کی افادیت میں مزید اضافہ ہوتا ہے۔ اس جامع نقطہ نظر كا مقصد کاشتکار برادری کو بااختیار بنانے کی کوشش کرنا ہے اور انہیں علم اور ٹھوس وسائل دونوں پیش کرنا ہے تاکہ ملک کے گران قدر مویشیوں کی فلاح و بہبود اور خوشحالی کو فروغ دیا جا سکے۔
ان کوششوں سے دیہی برادریوں پر دور رس اثرات مرتب ہوں گے۔ ان کے سماجی و اقتصادی امکانات کو بلند کیا جائے گا اور عالمی مویشی منڈی میں ایک بڑے کھلاڑی کے طور پر ہندوستان کی پوزیشن مستحکم ہوگی۔ علم، وسائل اور حكمت انگیز منصوبہ بندی کا سنگم ایک صحت مند، زیادہ خوشحال قوم کے لیےمویشی پروری اور ڈیری کے محكمے كےعزم کو واضح کرتا ہے۔
امور داخلہ کی وزارت
امور داخلہ اور امداد باہمی کےمرکزی وزیرامت شاہ نے مادری زبان کے عالمی دن کے موقع پر ہم وطنوں کو مبارکباد دی
جب بچہ اپنی مادری زبان میں پڑھتا، بولتا اور سوچتا ہے تو وہ اُس کی سوچ ، وجہ ، تجزیہ کرنے اور تحقیق کرنے کی صلاحیت میں اضافہ کرتا ہے
اس بات کو ذہن میں رکھتے ہوئے، وزیر اعظم نریندر مودی کی قیادت والی حکومت نے ‘نئی تعلیمی پالیسی’ کے ذریعے مادری زبان میں تعلیم پر زور دیا ہے، یہ ہندوستان کے روشن مستقبل کی بنیاد بنے گی
یہ دن اپنی مادری زبان سے جڑنے اور اسے مزید خوشحال بنانے کا عزم کرنے کا دن ہے
جب انسان اپنی مادری زبان کو خوشحال بنائے گا تب ہی ملک کی تمام زبانیں خوشحال ہوں گی اور ملک بھی خوشحال ہوگا، عہد کریں کہ اپنی مادری زبان کا زیادہ سے زیادہ استعمال کریں
امور داخلہ اور امداد باہمی کے مرکزی وزیر جناب امت شاہ نے مادری زبان کے عالمی دن کے موقع پر ہم وطنوں کو مبارکباد دی ہے۔
اپنے ٹوئٹس کے ذریعے مرکزی وزیر داخلہ نے مادری زبان کے عالمی دن کے موقع پر سبھی کے لیے نیک خواہشات کا اظہار کیا۔ انہوں نے کہا کہ یہ دن اپنی مادری زبان سے جڑنے اور اسے مزید خوشحال بنانے کا عزم کرنے کا ہے۔ جب انسان اپنی مادری زبان کو خوشحال بنائے گا تب ہی ملک کی تمام زبانیں خوشحال ہوں گی اور ملک بھی خوشحال ہوگا۔ ہمیں اپنی مادری زبان کا زیادہ سے زیادہ استعمال کرنے کا عہد کرنا چاہیے۔
جناب امت شاہ نے کہا کہ جب کوئی بچہ اپنی مادری زبان میں پڑھتا، بولتا اور سوچتا ہے تو اس سے سوچنے، استدلال کرنے، تجزیہ کرنے اور تحقیق کرنے کی صلاحیت میں اضافہ ہوتا ہے۔ اس کو ذہن میں رکھتے ہوئے، وزیر اعظم جناب نریندر مودی کی قیادت میں حکومت نے 'نئی تعلیمی پالیسی' کے ذریعے مادری زبان میں تعلیم پر زور دیا ہے۔ یہ ہندوستان کے روشن مستقبل کی بنیاد بنے گا۔
صحت اور خاندانی بہبود کی وزارت
کووڈ-19 کی تازہ ترین صورتحال
ہندستان میں فعال کیسوں کی تعداد 60 رو ز کے بعد مزید گھٹ کر 12 لاکھ  سے کم ہوئی ۔
گزشتہ چوبیس گھنٹوں کے دوران فعال معاملات میں 63463 کی کمی درج کی گئی۔
لگاتار تیسرے دن نئے معاملات کی تعداد 1 لاکھ سے کم رہی۔
گزشتہ چوبیس گھنٹوں کے دوران ہندوستان میں 94052 نئے کیس درج کئے گئے۔
گزشتہ چوبیس گھنٹوں کے دوران 151367 مریض صحت یاب ہوئے۔
اب تک ملک بھر میں مجموعی طور پر27655493 افراد شفایاب ہوچکے ہیں۔
لگاتار 28 ویں دن بھی صحت یابیوں کی تعداد روزانہ نئے سامنے آنے والے کیسوں کی تعداد سے زیادہ رہی۔
صحت یابیوں کی شرح بڑھ کر 94.77 فیصد تک پہنچی۔
ہفتہ وار مثبت شرح اس وقت 5.43 فیصد پر قائم ہے۔
کووڈ-19 کے روزانہ مثبت معاملات کی شرح 4.69 فیصد ہے۔جو کہ لگاتار 17 ویں دن 10 فیصد سے کم ہے۔
ٹیسٹنگ صلاحیت میں بڑے پیمانے پر اضافہ کیاگیا، مجموعی طور پر 37.21 کروڑ ٹیسٹ منعقد کئے گئے۔
ملک گیر ٹیکہ کاری مہم کے تحت اب تک 24 کروڑ سے زیادہ ویکسین کی خوراکیں دی جاچکی ہیں۔
وزیراعظم کا دفتر
وزیر اعظم نے سابق وزیر اعظم محترمہ اندرا گاندھی کو ان کے یوم وفات پر خراج عقیدت پیش کیا
نئی دلّی، 31 اکتوبر / وزیر اعظم جناب نریندر مودی نے سابق وزیر اعظم محترمہ اندرا گاندھی کو ان کے یوم وفات پر خراج عقیدت پیش کیا ہے۔
وزیر اعظم نے کہا ہے کہ” دیش کی سابق وزیر اعظم شریمتی اندرا گاندھی کو ان کے یوم وفات پر میں عاجزانہ شردھانجلی پیش کرتا ہوں۔ “
” دیش کی سابق وزیر اعظم شریمتی اندرا گاندھی کو ان کے یوم وفات پر میں عاجزانہ شردھانجلی پیش کرتا ہوں۔ “
۔۔۔۔۔
U.4844
(Visitor Counter : 51
خواتین اور بچوں کی ترقیات کی وزارت
پورے ملک میں آنگن واڑیوں پر وبائی بیماری کووڈ-19 کے اثرات
نئی دہلی،17 ستمبر، بحران کے بندوبست سے متعلق قانون 2005 کے تحت وزارت داخلہ کی طرف سے جاری کردہ ہدایات کے مطابق کووڈ-19 کے اثرات کو محدود کرنے کے لیے پورے ملک میں تمام آنگن واڑی مراکز کو بند کردیا گیا تھا۔جولائی 2020 میں ریاستوں / مرکز کے زیر انتظام علاقوں کے ساتھ صلاح ومشورے کے دوران بیشتر ریاستوں نے کووڈ-19 کے بڑھتے ہوئے واقعات کے مدنظر آنگن واڑی مراکز کو کھولنے سے معذوری کا اظہار کیا تھا۔ لیکن آنگن واڑی فیض یافتگان کو تغذیہ بخش اشیاء کی فراہمی کو یقینی بنانے کی خاطر آنگن واڑی کارکن اور ہیلپر تمام فیض یافتگان کے دروازوں پر اضافی تغذیہ بخش اشیاء تقسیم کر رہے ہیں۔ اس کے علاوہ وزارت نے ریاستوں / مرکز کے زیر انتظام علاقوں کو ضروری ہدایات جاری کی ہیں کہ 15 دن میں ایک مرتبہ فیض یافتگان کے دروازوں پر انھیں آنگن واڑی کارکنوں کے ذریعے خوراک کی اشیا اور تغذیے کی فراہمی کو یقینی بنایا جائے۔ اس کے علاوہ آنگن واڑی کارکن اور آنگن واڑی ہیلپر ، کمیونٹی کی نگرانی، آگاہی پیدا کرنے اور دیگر کاموں میں جو وقتاً فوقتاً ان کے سپرد کیے جاتے ہیں، مقامی انتظامیہ کی مدد بھی کر رہے ہیں۔
خواتین اور بچوں کی فلاح وبہبود کی مرکزی وزیر محترمہ اسمرتی زوبین ایرانی نے آج راجیہ سبھا میں ایک سوال کے تحریری جواب یہ اطلاع فراہم کی۔